als_Latn dik_Latn sag_Latn
Të gjithë të rinjtë që konsumojnë doza të mëdha të lëndës narkotike kanabis sativa, do të kenë probleme serioze me kujtesën dhe memorien në moshë madhore, pasi konsumi i kësaj bime shkakton ndryshime të hipokampusit.
Kjo është teza që vjen nga një studim i fundit i publikuar nga Universiteti Northwestern Medicine në revistën Hippocampus, i cili ka studiuar për tre vjet rresht kujtesën e një grupi adoleshentësh konsumatorë të rregullt të marijuanës.
Hipokampusi është një zonë e trurit, e cila ka një funksion të rëndësishëm në kujtesë. Anomalitë në tru dhe problemet me memorien janë vëzhguar tek 20-vjeçarët dy vite pasi ata kanë lënë së përdoruri marijuanën. Në 18% të rasteve ata kanë paraqitur probleme tepër të rënda me kujtesën.
“Proceset e kujtesës që duket se janë goditur nga kanabisi, janë ato që përdoren çdo ditë për të zgjidhur problemet e thjeshta të përditshme në familje apo me miqtë”,- ka thënë autori kryesor John Csernansky, profesor i psikiatrisë. a.s/noa.al
als_Latn als_Latn als_Latn als_Latn